mk mk mk mk ru mk ru ru mk mk hbs_cyr ru mk mk mk hbs_cyr ru mk ru mk mk ru hbs_cyr ru mk mk mk mk mk hbs_cyr mk mk mk hbs_cyr mk hbs_cyr ru mk mk mk mk uk ru mk ru uk hbs_cyr mk mk ru mk ru mk ru mk ru mk mk mk en mk mk ru mk mk mk hbs_cyr mk mk mk mk mk mk mk mk mk mk mk mk en hbs_cyr mk mk mk hbs_cyr mk mk mk mk mk mk mk mk mk mk mk mk mk mk mk mk mk mk mk mk mk mk cs mk cs mk cs mk cs mk cs mk hbs_cyr mk mk mk mk mk mk mk mk mk mk mk uk mk ru ru mk mk ru mk mk mk mk mk mk en es ru hbs_cyr ru de fr en mk en en en en
Проповед за Македонија и нејзината култура | МКД.мк
Се запали возилото во кое се возел началникот на...
Брнабиќ му одговори на Милановиќ: За нас убивањето деца е...
Вучиќ: Србија нема да гласа за исклучување на Русија од...
Путин потпиша нов закон – на оние кои ќе одбијат...
Претседателот на Јужна Кореја снимен како пцуе по средба со...
Утврдена е производната цена за килограм арпа - 27 денари,...
Проповед за Македонија и нејзината култура
Oд Словото за академик Божин Павловски, 80 години од раѓањето и 60 години од неговото творештво.
Македонската академија на науките и уметностите и издавачката куќа „Матица македонска“, во 2022 година, одбележува два јубилеја: 80 годишнината од раѓањето и 60 годишнината од творештвото на академик Божин Павловски. Академик Павловски е човек со повеќе димензии: писател, интелектуалец, патешественик, вљубеник во Македонија, визионер, ерудит.
Не случајно во воведната реченица на ова пофално слово за академик Божин Павловски ја спомнав придавката „македонска“ двапати  – станува збор за македонската Академија и за издавачот македонска Матица. Мене ми се познати само два државни документи со кои се забранува употребата на терминот Македонија. Првиот документ, од 25 март 1903 година, е наредбата на султанот Абдул Хамид II со која се забранува употреба на називот „Македонија“. По повод цензурирањето на Библијата, на пример, весникот „The Times Dispatch“ од 5 јули 1903 година, на страница 3, пишува: „Американската библиска издавачка куќа, задолжена за печатење на светата книга, официјално беше спречена од турскиот цензор, кој го забрани зборот ‘Македонија’ во посланијата на апостолот Павле и инсистира истиот тој да биде заменет со ‘Вилаетите Солун и Монастир’ за да дозволи да се печати Библијата“. Вториот документ е решение на министерот за правда на Република Македонија со кое се забранува употребата на името „Македонија“ при регистрација на правни субјекти. Така, на пример, во Република Македонија, стотина години подоцна, Министерството за правда забрани невладиното здружение „Млади за Македонија“ од Гевгелија да го содржи името „Македонија“.
Живееме во бурни времиња, а Македонија е „во казан клаена и сите ѓаволи играат околу неа” (Петре М. Андреевски), а јас би додал, и во неа. Како да опстоиме во такви времиња? Како македонска Македонија да не исчезне? Античките Грци разликувале три концепти на време: линеарното, субјективното и универзалното, поврзани со три божества: Kронос, Каирос и Ајон. Kронос е линеарно, хронично време, време што минува, минливост, Каирос е персонификација на можности, среќа и поволни моменти, додека Ајон е божество поврзано со времето, кругот што ги опфаќа универзумот и зодијакот, па така времето што го претставува Ајон е вечно, неоничено, ритуално и циклично.
Имајќи предвид дека настанот го организираат Македонската академија и издавачот „Матица македонска“, би сакал да порачам три работи поврзани со Kронос, Каирос и Ајон.
Прво, за да опстоиме, за да се спротивставиме на минливоста, на Kронос, за да имаме економски раст и развој нам ни е потреба науката.
Второ, за да се адаптираме на Каирос и да го искористиме поволниот момент, предлагам да пристапиме кон креирање консензус за опстојба и одржлив развој на Македонија, поддржан од политичките субјекти во континуитет, независно дали се на власт или во опозиција.
Трето, во однос на Ајон, во однос на вечноста што е резервирана за боговите, предлагам, поради тоа што сме толку мали и минливи, вечноста за Македонија да се отелотвори во уметничкиот универзум, оти духовната и уметничката светлина во „вечната темнина ни се гаси, ниту светлост губи“. Токму тоа веќе 60 години успешно го прави академик Павловски. Неговото монументално дело – дваесет и двата романи што денес ги промовираме сведочат за неговиот обид да се спротивстави на разнебитувањето на Македонија и исчезнувањето на Македонците.
Апостолот Павле, познат и како Свети Павле, во средината на 30-тите до средината на 50-тите години на првиот век основал неколку цркви во Мала Азија и во Европа. Апостол Павле бил мисионер, христијански просветител и автор. Повеќето мисионерско патување го одвеле Павле во Антиохија, Кипар, Анадолија, Ерусалим, Македонија, градот Филипи (кај денешно с. Рахче, Кавалско, Егејска Македонија), Атина, Коринт, Рим, Шпанија, Галатија,  Фригија, Ефес, ќе набројам само еден дел од неговите патувања. Од 27 книги во Новиот завет, 14 се припишуваат на Павле, но само седум од нив се сметаат за автентични на Павле. Во Новиот завет пишува: „Преку ноќта Павле имаше видение: / стоеше пред него еден човек Македонец / кој го молеше и му велеше: ‘Дојди во Македонија и помогни ни!’“.
Две илјади години подоцна на 7 јануари 1942 година дојде на свет друг автор, мисионер и патешественик, не Павле, туку Павловски. Не случајно денот на раѓање на Павлоски е 7 јануари, на Божиќ (Божик), на денот на Христовото раѓање, па така не случајно неговото име и презиме е: Божин Павловски.  Nomen est omen. Во името и презимето на академик Павловски е вграден неговата личност – преку неговото творештво да шири просветителство, да проповеда за Македонија и нејзината култура. Академик Павловски дојде, се појави, во Македонија, а со неговите „книжевни карактери“ во кои „се притаени многу страдалници и современици од реалниот живот“, неговото огромно и непроценливо творештво сведочи дека Македонија во „вечната темнина ни се гаси, ниту светлост губи“.
Во 1985 година, откако свечено ја отвори изложбата „Македонската книга на други јазици“ со 400 експонати, Блаже Конески рече: „Значи, прифатени сме од светот“. Тоа ќе остане така за вечна иднина, помеѓу другото, и поради творештвото на академик Божин Павловски. Му посакувам уште долги години да живее, да твори, да ја испишува историјата на македонската книжевност, а автобиографската трилогија „Мемоари на задоцнетиот романтичар“, „На пат за Ахасферија“ и „Прости му на Ѕверот“, да се зголеми со уште неколку нови книги.
Слово на промоцијата на 22 романи на Божин Павловски, 22 септември 2022
Нов Закон за буџет: Oтчетност, дигитализација и...
Како понатаму во свет(от) кој се соочува со...
Како да се заузда јавниот долг на Македонија
Време е за демаскирање на „Антикоцкање“ од Тетово
Етичко прочистување на сајбер просторот: описмени...
Дали наглиот раст на доларот ќе заврши со остар...
22 Септември 2022 - 20:59
Ставовите искажани во рубриката Колумни се лични ставови на авторите и не се автоматски и ставови на редакцијата на МКД.мк. Редакцијата на МКД.мк се оградува од ставовите во објавените колумни, а одговорноста за изнесеното во нив е исклучиво на авторот.
Промоција на 22 романи на академик Божин Павловски
Влада Урошевиќ: Во Радован Павловски до крајот тлееше желбата да има свое живеалиште
Писмо на 200 научници, академици, историчари, уметници... до Пендаровски: Не бидете актер во ништењето на Македонија
Во притвор осомничениот за кражба на уметнички слики од „Матица ексклузив“
Огнена група – Муса Џафери, Изет Меџити, Невзат Бејта......
Голем број Руси на улиците на Москва, бараат анексија на...
Лукашенко за можна мобилизација: Ќе се бориме дури кога ќе...
Од август има решение за прекин на изградбата, бетонирањето...
Кадиров до Русите кои бегаат во странство: Предавници,...
Што се чита во комшии?
Најемотивниот говор во кариерата на Федерер кој едвај...
Прва тепачка за кашкавал откако сме во НАТО
Во случај на нуклеарка, заборавете на регенератор
Стојанче, воин со цивилно срце
Фатмир Бесими Нов Закон за буџет: Oтчетност, дигитализација и подобро планирање
„Вчерашниот ден измина, утрешниот допрва доаѓа, го имаме само денес - да започнеме“.
Како понатаму во свет(от) кој се соочува со шокови
Шоковите кои се случуваат истовремено и распадот на меѓународната соработка го направија управувањето со кризи невозможно - барем со користење на стандардните алатки.
Проповед за Македонија и нејзината култура
Oд Словото за академик Божин Павловски, 80 години од раѓањето и 60 години од неговото творештво.
Издавач:  Портал њуз ДОО
02 / 3256-696  •  02 / 3256-956
078 / 219-341  •  078 / 219-342
Сите написи се користат само за лично информирање. Преземање, нивно користење и реемитување се можни само со посебен договор со основачот на порталот.
Designed and developed by